**ZAPISNIK O INŠPEKCIJSKEM NADZORU**

*Javni zavod Ljubljanski grad*

Inšpektor višji svetnik:

**mag. Milan Pirman**

Ljubljana, september 2020

**V S E B I N A**

[I Razlog inšpekcijskega nadzora 3](#_Toc50966403)

[II Ugotovitve inšpektorja 3](#_Toc50966404)

[1 Nadzor nad določitvijo delovne uspešnosti iz naslova prodaje blaga in storitev na trgu 3](#_Toc50966405)

[1.1 Normativne podlage 4](#_Toc50966406)

[1.2 Razmejevanje med javno službo in tržno dejavnostjo 5](#_Toc50966407)

[1.3 Izkaz prihodkov in odhodkov 7](#_Toc50966408)

[1.4 Elementi za določitev dovoljenega obsega sredstev 8](#_Toc50966409)

[2 Nadzor nad izplačili delovne uspešnosti iz naslova prodaje blaga in storitev na trgu 11](#_Toc50966410)

[2.1 Izplačila delovne uspešnosti iz naslova prodaje blaga in storitev na trgu na ravni celotnega zavoda 12](#_Toc50966411)

[2.2 Povzetek ugotovitev 12](#_Toc50966412)

[2.3 Izplačila delovne uspešnosti iz naslova prodaje blaga in storitev na trgu pri posameznih javnih uslužbencih 13](#_Toc50966413)

[2.3.1 █ 13](#_Toc50966414)

[2.3.2 █ 13](#_Toc50966415)

[2.3.3 █ 14](#_Toc50966416)

[2.3.4 █ 14](#_Toc50966417)

[2.3.5 █ 15](#_Toc50966418)

[2.3.6 Povzetek ugotovitev 15](#_Toc50966419)

[III Odrejeni ukrepi in priporočila inšpektorja 15](#_Toc50966420)

Številka: 0611-8/2020/33

Datum: 14.9.2020

Na podlagi 43. b člena Zakona o sistemu plač v javnem sektorju (Ur. l. RS, št. [108/09](http://www.uradni-list.si/1/objava.jsp?urlid=2009108&stevilka=4891)-UPB13, s spremembami in dopolnitvami; v nadaljevanju ZSPJS) izdaja inšpektor v postopku inšpekcijskega nadzora v Javnem zavodu Ljubljanski grad, Grajska planota 1, 1000 Ljubljana, ki ga zastopa direktorica █, naslednji

**Z A P I S N I K**

**o inšpekcijskem nadzoru**

Inšpektor mag. Milan Pirman, inšpektor višji svetnik (v nadaljevanju: inšpektor), je v Javnem zavodu Ljubljanski grad (v nadaljevanju: Ljubljanski grad) opravil inšpekcijski nadzor na podlagi določil ZSPJS.

Inšpekcijski nadzor je inšpektor opravil 7.9.2020 na sedežu Inšpektorata za javni sektor.

I Razlog inšpekcijskega nadzora

Inšpektorat za javni sektor je v Načrt dela za leto 2020 vključil tudi sistemske nadzore na podlagi izbranih vsebinskih področij, in sicer izplačilo delovne uspešnosti iz naslova prodaje blaga in storitev na trgu (D030), med drugim tudi v Ljubljanskem gradu.

II Ugotovitve inšpektorja

Ljubljanski grad je bil ustanovljen s Sklepom o ustanovitvi Javnega zavoda Ljubljanski grad (Ur. l. RS, št. 105/10, s spremembami in dopolnitvami). Ustanoviteljica Ljubljanskega gradu je Mestna občina Ljubljana. Ustanoviteljske pravice izvaja Mestni svet Mestne občine Ljubljana.

Predstojnica Ljubljanskega gradu je direktorica █.

Inšpektor je v okviru inšpekcijskega nadzora v Ljubljanskem gradu opravil nadzor nad določitvijo in izplačili delovne uspešnosti iz naslova prodaje blaga in storitev na trgu (D030) v letih 2018 in 2019.

1. Nadzor nad določitvijo delovne uspešnosti iz naslova prodaje blaga in storitev na trgu

Za potrebe inšpekcijskega nadzora je Ljubljanski grad posredoval Inšpektoratu za javni sektor:

* Izkaz prihodkov in odhodkov določenih uporabnikov po vrstah dejavnosti za leti 2018 in 2019, naknadno 4.9.2020 še popravek obrazca Izkaz prihodkov in odhodkov določenih uporabnikov po vrstah dejavnosti od 1.1.2018 do 31.12.2018,
* Izpolnjen obrazec Elementi za določitev dovoljenega obsega sredstev za delovno uspešnost iz naslova prodaje blaga in storitev[[1]](#footnote-1) na trgu za leti 2018 in 2019, naknadno 4.9.2020 še popravek obrazca Elementi za določitev dovoljenega obsega sredstev za delovno uspešnost iz naslova prodaje blaga in storitev na trgu in iz naslova nejavnih prihodkov za izvajanje javne službe za leto 2019,
* Pravilnik o računovodstvu, št. 01-10/2011 z dne 7.12.2011,
* Pregled izplačil D030 za leti 2018 in 2019 po javnih uslužbencih.

Inšpektor je preveril pravilnost določitve delovne uspešnosti iz naslova prodaje blaga in storitev na trgu (D030) na ravni celotnega zavoda, pravilnost izplačil pa pri 5 javnih uslužbencih, in sicer: **█**.

* 1. Normativne podlage

V skladu z 22.i členom ZSPJS lahko uporabniki proračuna, ki poleg sredstev za izvajanje javne službe pridobivajo sredstva s prodajo blaga in storitev na trgu, del tako pridobljenih sredstev uporabijo za plačilo delovne uspešnosti iz tega naslova in s tem povečajo obseg sredstev nad omejitvijo iz 22. člena zakona.

V skladu z 22.j členom ZSPJS lahko uporabnik proračuna uporabi sredstva iz naslova prodaje blaga in storitev na trgu za plačilo delovne uspešnosti, če izpolnjuje naslednje pogoje:

1. opravlja storitve javne službe v dogovorjenem obsegu in kakovosti na podlagi sprejetih programov dela, katerih sestavni del je obseg posamezne javne službe, ki ga je potrdil financer in finančni načrt za izvajanje posamezne javne službe, oziroma v skladu s pogodbo o opravljanju storitev javne službe,
2. v letnem poročilu za preteklo leto izkazuje izravnane prihodke in odhodke za izvajanje javne službe, razen v izjemnih primerih, določenih z uredbo vlade,
3. v letnem poročilu za preteklo leto izkazuje vsaj izravnane prihodke in odhodke od prodaje blaga in storitev na trgu,
4. ima sprejet celoten program dela in celoten finančni načrt za tekoče leto,
5. ima normative za delitev stroškov, ki nastanejo pri opravljanju javne službe oziroma prodaji blaga in storitev na trgu.

V skladu z 22.k členom ZSPJS višino sredstev, namenjeno izplačilu dela plače za delovno uspešnost iz naslova prodaje blaga in storitev na trgu, določi direktor po predhodnem dogovoru z reprezentativnimi sindikati. Višino sredstev, namenjeno izplačilu dela plače za delovno uspešnost iz naslova prodaje blaga in storitev na trgu direktorja, ravnatelja in tajnika, določi organ pristojen za njihovo imenovanje.

V skladu s tretjim odstavkom 1. člena Uredbe o delovni uspešnosti iz naslova prodaje blaga in storitev na trgu (Ur. l. RS, št. 97/09, s spremembami in dopolnitvami; v nadaljevanju: uredba) uporabniki proračuna, za katere velja Pravilnik o sestavljanju letnih poročil za proračun, uporabnike proračuna in druge osebe javnega prava (Ur. l. RS, št. 115/02, s spremembami in dopolnitvami, priloga 3/B) dokazujejo izpolnjevanje pogojev iz 22.j člena ZSPJS na podlagi obrazca Izkaz prihodkov in odhodkov določenih uporabnikov po vrstah dejavnosti, ki je priloga navedenega pravilnika.

V skladu s prvim odstavkom 3. člena uredbe obseg sredstev za plačilo delovne uspešnosti iz naslova prodaje blaga in storitev na trgu iz prvega in drugega odstavka 6. člena te uredbe določi minister s pravilnikom, vendar sme znašati največ 50 odstotkov dosežene razlike med prihodki in odhodki od prodaje blaga in storitev na trgu.

V skladu s 4. členom uredbe lahko uporabnik proračuna za tekoče leto v finančnem načrtu določi akontativni obseg sredstev delovne uspešnosti iz naslova prodaje blaga in storitev na trgu.

V skladu s prvim odstavkom 6. člena uredbe uporabnik proračuna ugotovi dovoljeni obseg sredstev za delovno uspešnost iz naslova prodaje blaga in storitev na trgu v letnem poročilu za preteklo leto. Ugotovitev dovoljenega obsega sredstev iz prvega in drugega odstavka 6. člena te uredbe uporabnik proračuna izkaže na obrazcu Elementi za določitev dovoljenega obsega sredstev za delovno uspešnost iz naslova prodaje blaga in storitev na trgu, ki je kot priloga sestavni del te uredbe.

Drugi in tretji odstavek 6. člena uredbe določata:

* če uporabnik proračuna v letnem poročilu za preteklo leto izkaže, da v preteklem letu ni akontativno izplačal celotnega obsega sredstev za delovno uspešnost iz naslova prodaje blaga in storitev na trgu, lahko v tekočem letu razdeli ostanek sredstev za ta namen,
* če uporabnik proračuna v letnem poročilu za preteklo leto izkaže, da je v preteklem letu akontativno izplačal več, kot znaša dovoljeni obseg sredstev za delovno uspešnost iz naslova prodaje blaga in storitev na trgu, mora v tekočem letu za preveč izplačani znesek zmanjšati obseg sredstev za plačilo delovne uspešnosti iz naslova prodaje blaga in storitev na trgu.

V skladu s prvim odstavkom 7. člena uredbe uporabnik proračuna izkazuje izpolnjevanje pogojev iz 22.j člena ZSPJS za izplačilo sredstev za delovno uspešnost iz naslova prodaje blaga in storitev na trgu tako, da v letnem poročilu za preteklo leto, ki ga je sprejel organ upravljanja:

1. izkazuje izravnane prihodke in odhodke za izvajanje javne službe na obrazcu Izkaz prihodkov in odhodkov določenih uporabnikov po vrstah dejavnosti (priloga 3/B) Pravilnika o sestavljanju letnih poročil za proračun, proračunske uporabnike in druge osebe javnega prava (Ur. l. RS, št. 115/02, s spremembami in dopolnitvami) v seštevku AOP 691 + AOP 693 ali v seštevku AOP 692 + AOP 693 v stolpcu 4,
2. izkazuje vsaj izravnane prihodke in odhodke od prodaje blaga in storitev na trgu na obrazcu Izkaz prihodkov in odhodkov določenih uporabnikov po vrstah dejavnosti (priloga 3/B) Pravilnika o sestavljanju letnih poročil za proračun, proračunske uporabnike in druge osebe javnega prava (Ur. l. RS, št. 115/02, s spremembami in dopolnitvami) v seštevku AOP 691 + AOP 693 ali v seštevku AOP 692 + AOP 693 v stolpcu 5.

V skladu z 9. členom uredbe se del plače za delovno uspešnost iz naslova prodaje blaga in storitev na trgu ne izplačuje za delo, ki je bilo že plačano na podlagi podjemne ali avtorske pogodbe.

* 1. Razmejevanje med javno službo in tržno dejavnostjo

Ljubljanski grad je posredoval Pravilnik o računovodstvu, št. 01-10/2011 z dne 7.12.2011, ki ne vsebuje sodil za razmejevanje prihodkov in odhodkov med javno službo in tržno dejavnostjo.

*Ljubljanski grad je pojasnil, da ločeno vodi evidenco prihodkov iz naslova javne službe in iz naslova tržne dejavnosti (po kontih). Odhodke pripoznavajo v deležu, ki izhaja iz deleža tržnih prihodkov glede na vse prihodke.*

V skladu s 5. členom Sklepa o ustanovitvi Javnega zavoda Ljubljanski grad le ta organizira in izvaja kulturne, umetniške, turistične in druge prireditve z namenom oblikovanja celovite kulturne in turistične ponudbe. Ljubljanski grad trajno in nemoteno zagotavlja javne kulturne dobrine in storitve na vseh kulturnih področjih: gledališče, glasba, likovne in intermedijske umetnosti, muzejske, posredniške in druge dejavnosti. Ljubljanski grad načrtuje, oblikuje in trži celovito turistično ponudbo na območju Ljubljanskega gradu in grajskega griča. V okviru turistično informacijskega centra Ljubljanski grad informira obiskovalce o vseh dogodkih na tem področju. Ljubljanski grad upravlja tudi tirno vzpenjačo.

Na podlagi prvega odstavka 6. člena ustanovitvenega akta Ljubljanski grad kot javno službo oziroma pod enakimi pogoji in na način, ki velja za javno službo, izvaja naslednje dejavnosti:

* predstavlja in promovira zgodovino Ljubljanskega gradu, Ljubljane in Slovenije ter njeno kulturno in naravno dediščino,
* upravlja in promovira muzejske stalne postavitve in predlaga strokovne izboljšave,
* organizira, izvaja, predstavlja in promovira sodobno kulturno umetniško ustvarjalnost,
* organizira produkcijsko in koprodukcijsko kulturo umetniških prireditev,
* prireja simpozije, predavanja, seminarje, delavnice in druge oblike izobraževanja v okviru svoje dejavnosti,
* organizira in izvaja pedagoške, kulturno-vzgojne in andragoške programe ter programe za skupine s posebnimi potrebami,
* izdaja publikacije vseh vrst s področja svoje dejavnosti,
* sodeluje s kulturnimi institucijami doma in v tujini,
* organizira in upravlja informacijsko točko s celovito ponudbo kulturnih prireditev in turistične ponudbe v Ljubljani,
* opravlja javni prevoz potnikov po tirni vzpenjači na Ljubljanski grad.

Na podlagi drugega odstavka 6. člena ustanovitvenega akta Ljubljanski grad kot druge dejavnosti, ki služijo izvajanju dejavnosti iz prejšnjega odstavka in se financirajo izključno iz nejavnih virov, izvaja tudi naslednje dejavnosti:

* promocija in organizacija celovite turistične dejavnosti v objektu in v povezavi z objektom, ki ga upravlja,
* oddajanje dvoran in drugih nepremičnin, tehnične in scenske opreme ter posredovanje osebja in opravljanje storitev za izvajanje kulturnih dejavnosti,
* usposabljanje za vodenje ogledov na Ljubljanskem gradu,
* kongresno dejavnost,
* dejavnost potovalnih agencij in organizatorjev potovanj; s turizmom povezane dejavnosti,
* dajanje pisarniške in računalniške opreme v najem,
* dajanje drugih strojev in opreme v najem,
* raziskovanje trga in javnega mnenja,
* drugo projektiranje in tehnično svetovanje,
* dejavnost posredovanja in zaposlovanja delovne sile,
* poizvedovalne dejavnosti in varovanje,
* fotokopiranje in drugo razmnoževanje.

Na podlagi tretjega odstavka 6. člena ustanovitvenega akta med tržne dejavnosti sodijo:

* oddajanje dvoran in drugih nepremičnin, tehnične in scenske opreme ter posredovanje osebja in opravljanje storitev za izvedbo komercialnih dejavnosti,
* gostinstvo za potrebe izvajalcev in obiskovalcev,
* dejavnost menz,
* priprava in dostava hrane (catering),
* priprava za tisk, tiskarstvo, knjigoveštvo in druge dejavnosti povezane s tiskarstvom,
* dejavnost knjigarn,
* podjetniško in poslovno svetovanje,
* oglaševanje,
* poslovna posredniška dejavnost,
* opravljanje hotelskih dejavnosti in oddajanje nastanitvenih zmogljivosti potnikom, turistom in drugim gostom za krajši čas.
	1. Izkaz prihodkov in odhodkov

|  |  |  |  |  |
| --- | --- | --- | --- | --- |
|  | Prihodki in odhodki za izvajanje javne službe v letu 2018 | Prihodki in odhodki od prodaje blaga in storitev na trgu v letu 2018 | Prihodki in odhodki za izvajanje javne službe v letu 2019 | Prihodki in odhodki od prodaje blaga in storitev na trgu v letu 2019 |
| Celotni prihodki | 4.766.645 | 1.203.169 | 5.197.959 | 1.898.700 |
| Stroški dela | 1.387.247 | 192.887 | 1.289.736 | 470.995 |
| Celotni odhodki | 4.782.850 | 1.176.169 | 4.948.364 | 1.807.081 |
| Presežek prihodkov | 0 | 27.000 | 249.595 | 91.619 |
| Presežek odhodkov | 16.205 | 0 | 0 | 0 |
| Presežek prihodkov upoštevaje davek od dohodka | 0 | 27.000 | 249.595 | 91.619 |
| Presežek odhodkov upoštevaje davek od dohodka | 16.205 | 0 | 0 | 0 |

Iz posredovanih izkazov prihodkov in odhodkov je bilo razvidno, da je Ljubljanski grad v letu 2018 pri izvajanju javne službe izkazal presežek odhodkov nad prihodki v znesku 16.205 €, v letu 2019 pa je izkazal presežek prihodkov nad odhodki.

*Ljubljanski grad je 8.6.2020 pojasnil, da za leto 2018 ni imel negativnega rezultata pri izvajanju javne službe, le obrazec za AJPES je bil napačno vnesen.*

*Dne 23.6.2020 je Ljubljanski grad pojasnil, da je bilo Letno poročilo za leto 2018, ki ga je obravnaval svet zavoda, pravilno, da je svet zavoda obravnaval skupen rezultat in ne ločenih po vrstah dejavnosti (javna služba, tržna dejavnost). Na avgustovski seji Sveta zavoda bodo ponovno obravnavali poročilo za leto 2018 in bodo razkrili napako, ki je bila storjena pri poročanju na AJPES. Z AJPES so se dogovorili za ponovno posredovanje popravljenega obrazca za leto 2018, ko bo sprejet na svetu zavoda avgusta 2020.*

Ljubljanski grad je posredoval informacijo, da je Svet zavoda 20.8.2020 obravnaval in sprejel nov Izkaz prihodkov in odhodkov določenih uporabnikov po vrstah dejavnosti od 1.1. do 31.12.2018 ter posredoval izsek zapisnika sveta zavoda, iz katerega je razvidno, da je svet zavoda pod št. 14/20 sprejel naslednji sklep: »Svet zavoda je soglasno potrdil popravek obrazca Izkaz prihodkov in odhodkov določenih uporabnikov po vrstah dejavnosti od 1.1.2018 do 31.12.2018 in popravek obrazca Elementi za določitev dovoljenega obsega sredstev za delovno uspešnost iz naslova prodaje blaga in storitev na trgu in iz naslova nejavnih prihodkov za izvajanje javne službe za leto 2019«.

Popravek Izkaza prihodkov in odhodkov določenih uporabnikov po vrstah dejavnosti od 1.1. do 31.12.2018, ki ga je svet zavoda sprejel 20.8.2020, po novem izkazuje naslednje stanje prihodkov in odhodkov javne službe in tržne dejavnosti:

|  |  |  |
| --- | --- | --- |
|  | Prihodki in odhodki za izvajanje javne službe v letu 2018 | Prihodki in odhodki od prodaje blaga in storitev na trgu v letu 2018 |
| Celotni prihodki | 4.766.645 | 1.203.169 |
| Stroški dela | 1.387.247 | 192.887 |
| Celotni odhodki | 4.758.025 | 1.200.944 |
| Presežek prihodkov | 8.620 | 2.175 |
| Presežek odhodkov | 0 | 0 |
| Presežek prihodkov upoštevaje davek od dohodka | 8.620 | 2.175 |
| Presežek odhodkov upoštevaje davek od dohodka | 0 | 0 |

Iz popravka izkaza prihodkov in odhodkov je razvidno, da je Ljubljanski grad tudi za leto 2018 pri izvajanju javne službe izkazal presežek prihodkov nad odhodki.

Iz podrobnejše primerjave prvotno posredovanega izkaza prihodkov in odhodkov za leto 2018 in naknadno posredovanega, ki ga je svet zavoda sprejel 20.8.2020 je razvidno, da je razlika nastala na podskupini kontov 461 Stroški storitev.

|  |  |  |  |  |
| --- | --- | --- | --- | --- |
|  | Prihodki in odhodki za izvajanje javne službe v letu 2018 | Prihodki in odhodki od prodaje blaga in storitev na trgu v letu 2018 | Prihodki in odhodki za izvajanje javne službe v letu 2018 (nov) | Prihodki in odhodki od prodaje blaga in storitev na trgu v letu 2018 (nov) |
| Stroški storitev | 2.612.265 | 659.375 | 2.587.440 | 684.200 |

Za 24.825 € so bili znižani stroški storitev javne službe in za enak znesek zvišani stroški storitev od prodaje blaga in storitev na trgu.

*Ljubljanski grad navedene spremembe ni pojasnil.*

* 1. Elementi za določitev dovoljenega obsega sredstev

Ljubljanski grad je predložil elemente za določitev dovoljenega obsega sredstev za delovno uspešnost iz naslova prodaje blaga in storitev na trgu in iz naslova nejavnih prihodkov za izvajanje javne službe za leti 2018 in 2020, prvi nosijo datum 15.2.2019, drugi pa 21.2.2020. Inšpektor je upošteval, da je šlo pri elementih z letnico 2020 za pomoto in da je šlo dejansko za elemente za leto 2019[[2]](#footnote-2).

|  |  |  |  |
| --- | --- | --- | --- |
| Zap. št.  | Naziv – prodaja blaga in storitev na trgu | Znesek za leto 2018 | Znesek za leto 2019 |
| 1. | Presežek prihodkov nad odhodki iz naslova prodaje blaga in storitev na trgu | 27.000 | 91.619 |
| 2. | Izplačan akontativni obseg sredstev za delovno uspešnost iz naslova prodaje blaga in storitev na trgu | 0 | 0 |
| 3. | Osnova za določitev obsega sredstev za delovno uspešnost iz naslova prodaje blaga in storitev na trgu (1 + 2) | 27.000 | 91.619 |
| 4. | Dovoljen obseg sredstev za plačilo delovne uspešnosti iz naslova prodaje blaga in storitev na trgu | 13.500 | 45.809 |
| 5. | Razlika med dovoljenim in izplačanim akontativnim obsegom sredstev za delovno uspešnost iz naslova prodaje blaga in storitev na trgu (4 – 2) | 0 | 0 |

|  |  |  |  |
| --- | --- | --- | --- |
| Zap. št.  | Javna služba | Znesek za leto 2018 | Znesek za leto 2019 |
| 6. | Prihodki od poslovanja (6 = 7 + 8) | 4.860.738 | 5.197.959 |
| 7. | Prihodki od poslovanja iz sredstev javnih financ | 1.457.733 | 1.222.159 |
| 8. | Prihodki od poslovanja - nejavni | 3.403.005 | 3.975.800 |
| 8.a | Osnova za določitev obsega sredstev za delovno uspešnost: prihodki od poslovanja - nejavni | 3.515.251 | 3.849.876 |
| -. | Vstopnine in abonmaji | 3.401.791 | 3.746.644 |
| -. | Sponzorji in donatorji iz Slovenije za javno službo | 113.460 | 103.232 |
| 9. | Dovoljen obseg sredstev za plačilo delovne uspešnosti | 527.288 | 577.481 |
| 10. | Celotni prihodki | 5.969.814 | 7.096.659 |
| 11. | Celotni odhodki | 5.959.019 | 6.755.445 |
| 12. | Presežek prihodkov | 10.795 | 341.214 |
| 13. | Presežek odhodkov | 0 | 0 |
| 14. | Izplačan akontativni obseg sredstev za delovno uspešnost | 0 | 0 |
| 15. | Razlika med dovoljenim in izplačanim obsegom sredstev (9 – 14) | 527.888 | 577.481 |
| 16. | Dovoljen obseg sredstev za plačilo delovne uspešnosti (4 + 9) | 540.788 | 623.290 |
| 17. | Izplačan akontativni obseg sredstev za delovno uspešnost (2 + 14) | 0 | 0 |
| 18. | Razlika med dovoljenim in izplačanim obsegom sredstev (16 – 17) | 540.788 | 623.290 |

Ljubljanski grad je kot posledico popravka Izkaza prihodkov in odhodkov določenih uporabnikov po vrstah dejavnosti od 1.1. do 31.12.2018 posredoval tudi popravek Elementov za določitev dovoljenega obsega sredstev za delovno uspešnost iz naslova prodaje blaga in storitev na trgu in iz naslova nejavnih prihodkov za izvajanje javne službe za leto 2019, in sicer:

|  |  |  |
| --- | --- | --- |
| Zap. št.  | Naziv – prodaja blaga in storitev na trgu | Znesek za leto 2019 |
| 1. | Presežek prihodkov nad odhodki iz naslova prodaje blaga in storitev na trgu | 2.175 |
| 2. | Izplačan akontativni obseg sredstev za delovno uspešnost iz naslova prodaje blaga in storitev na trgu | 0 |
| 3. | Osnova za določitev obsega sredstev za delovno uspešnost iz naslova prodaje blaga in storitev na trgu (1 + 2) | 2.175 |
| 4. | Dovoljen obseg sredstev za plačilo delovne uspešnosti iz naslova prodaje blaga in storitev na trgu | 1.087 |
| 5. | Razlika med dovoljenim in izplačanim akontativnim obsegom sredstev za delovno uspešnost iz naslova prodaje blaga in storitev na trgu (4 – 2) | 0 |

|  |  |  |
| --- | --- | --- |
| Zap. št.  | Javna služba | Znesek za leto 2019 |
| 6. | Prihodki od poslovanja (6 = 7 + 8) | 4.807.738 |
| 7. | Prihodki od poslovanja iz sredstev javnih financ | 1.379.733 |
| 8. | Prihodki od poslovanja - nejavni | 3.428.005 |
| 8.a | Osnova za določitev obsega sredstev za delovno uspešnost: prihodki od poslovanja - nejavni | 3.578.005 |
| -. | Vstopnine in abonmaji | 3.103.005 |
| -. | Sponzorji in donatorji iz Slovenije za javno službo | 175.000 |
| 9. | Dovoljen obseg sredstev za plačilo delovne uspešnosti | 536.701 |
| 10. | Celotni prihodki | 5.969.814 |
| 11. | Celotni odhodki | 5.959,019 |
| 12. | Presežek prihodkov | 10.795 |
| 13. | Presežek odhodkov | 0 |
| 14. | Izplačan akontativni obseg sredstev za delovno uspešnost | 0 |
| 15. | Razlika med dovoljenim in izplačanim obsegom sredstev (9 – 14) | 536.701 |
| 16. | Dovoljen obseg sredstev za plačilo delovne uspešnosti (4 + 9) | 537.788 |
| 17. | Izplačan akontativni obseg sredstev za delovno uspešnost (2 + 14) | 0 |
| 18. | Razlika med dovoljenim in izplačanim obsegom sredstev (16 – 17) | 537.788 |

*Ljubljanski grad je glede nejavnih prihodkov od poslovanja (v zgornji tabeli pod točko 8. in 8a) pojasnil, da jih oblikuje na podlagi Pravilnika o določitvi obsega sredstev za plačilo delovne uspešnosti iz naslova prodaje blaga in storitev na trgu ter določitev nejavnih prihodkov pri izvajanju javne službe, ki se štejejo v prihodke iz prodaje blaga in storitev na trgu, v javnih zavodih, javnih skladih in agencijah na področju kulture ter medijev (Ur. l. RS, št. 107/09, v nadaljevanju: pravilnik).*

Pravilnik v 2. členu določa, da se za plačilo delovne uspešnosti iz naslova prodaje blaga in storitev na trgu lahko nameni največ 60 odstotkov razlike med prihodki in odhodki preteklega leta, ki jih ima javni zavod, javni sklad oziroma javna agencija iz naslova prodaje blaga in storitev na trgu.

Za plačilo delovne uspešnosti iz naslova prodaje blaga in storitev javnih zavodov, javnih skladov oziroma javnih agencij na vseh področjih kulturnih dejavnosti v javnem sektorju v Republiki Sloveniji na trgu, se lahko nameni tudi nejavne prihodke iz izvajanja javne službe, in sicer v višini:

* največ 25 odstotkov nejavnih prihodkov iz preteklega leta v knjižnicah in arhivih,
* največ 15 odstotkov nejavnih prihodkov iz preteklega leta v gledališčih, muzejih, galerijah, kulturnih domovih, v Slovenski filharmoniji, Narodni in univerzitetni knjižnici, Javnem skladu Republike Slovenije za kulturne dejavnosti, Filmskem skladu Republike Slovenije, Javni agenciji za knjigo Republike Slovenije in na Radio televiziji Slovenija,
* največ 10 odstotkov nejavnih prihodkov iz preteklega leta v zavodih za varstvo kulturne dediščine, Arboretumu Volčji potok, Filmskem studiu Viba film in v Kobilarni Lipica.

V skladu s 3. členom pravilnika med nejavne prihodke iz naslova izvajanja javne službe, ki se jih lahko nameni za plačilo delovne uspešnosti iz drugega odstavka prejšnjega člena, štejejo nejavni prihodki od:

* vstopnin in abonmajev,
* plačil za odkupe predstav in razstav,
* prodaje publikacij v okviru javne službe,
* prodaje replik in promocijskega materiala v okviru javne službe,
* članarin in zamudnin v knjižnicah,
* kotizacij za seminarje in strokovna srečanja v okviru javne službe,
* plačil za uporabo blagovnih znamk, podob in drugih pravic iz intelektualne lastnine, vezane na javno službo v kulturi,
* fotokopiranja, mikrofilmanja, snemanja in digitaliziranja gradiva ter dostopa do zbirk,
* licenčnin,
* odstopa pravic za predvajanje filmov,
* izvajanja del iz drugega in četrtega odstavka 85. člena ter četrtega odstavka 91. člena Zakona o varstvu kulturne dediščine (Uradni list RS, št. 16/08), pri muzejih pa tudi izvajanja konservatorsko-restavratorskih del na premični kulturni dediščini, če se dela financirajo iz državnega proračuna, ki ni namenjen kulturi,
* sponzorjev in donatorjev iz Slovenije in tujine za javno službo,
* gospodarskih družb, ki jih ustanovitelj ustanovi za prevzem gospodarskega dela dejavnosti javnih zavodov z namenom, da javnemu zavodu odvajajo sredstva za delovanje in razvoj javnega zavoda,
* oglaševanja v okviru izvajanja javne službe in javnega medijskega programa,
* televizijskega glasovanja.

V primeru spora zaradi nejasnosti, ali se določena vrsta prihodkov iz izvajanja javne službe šteje med nejavne prihodke, o uvrstitvi med nejavne prihodke odloči ministrica, pristojna za kulturo.

V skladu s 4. členom pravilnika se obseg sredstev in viri financiranja za plačilo delovne uspešnosti iz naslova prodaje na trgu in iz naslova nejavnih prihodkov iz izvajanja javne službe za posamezno poslovno leto izkazujejo na obrazcu, ki je določen v prilogi 1, ki je sestavni del tega pravilnika.

Uporabnik proračuna predloži obrazec iz prejšnjega odstavka organu upravljanja skupaj z letnim poročilom.

Letno poročilo, ki ga je sprejel organ upravljanja, skupaj z obrazcem iz prvega odstavka uporabnik proračuna v 30 dneh od sprejetja pošlje ustanovitelju.

1. Nadzor nad izplačili delovne uspešnosti iz naslova prodaje blaga in storitev na trgu

Ljubljanski grad je predložil Spremembe in dopolnitve Pravilnika o ugotavljanju delovne uspešnosti zaposlenih v Javnem zavodu Ljubljanski grad z dne 30.10.2018 (v nadaljevanju: pravilnik), ki med drugim ureja tudi delovno uspešnost iz naslova prodaje blaga in storitev na trgu. V skladu s 17. členom pravilnika so prihodki od prodaje blaga in storitev na trgu prihodki, ki jih je Ljubljanski grad pridobil z dejavnostjo, ki jo je opravljal poleg javne službe, kot je opredeljena v zakonu, nacionalnem programu in ustanovitvenem aktu. Prihodki od prodaje blaga in storitev na trgu so tudi prihodki, ki jih je Ljubljanski grad pridobil na podlagi projektov na javnih razpisih iz mednarodnih projektov.

V skladu z 18. členom pravilnika obseg sredstev, namenjenih plačilu delovne uspešnosti iz naslova prodaje blaga in storitev na trgu, ne sme presegati obsega, ki ga določa veljavna zakonodaja. Obseg teh sredstev lahko znaša največ 50% odstotkov razlike med prihodki in odhodki preteklega leta od prodaje blaga in storitev na trgu. Dovoljen obseg sredstev za plačilo delovne uspešnosti iz naslova prodaje blaga in storitev na trgu na področju kulture lahko znaša dodatno največ 25% vseh nejavnih prihodkov iz izvajanja javne službe. Dovoljen obseg 25% ni skladen z 2. členom Pravilnika o določitvi obsega sredstev za plačilo delovne uspešnosti iz naslova prodaje blaga in storitev na trgu ter določitev nejavnih prihodkov pri izvajanju javne službe, ki se štejejo v prihodke iz prodaje blaga in storitev na trgu, v javnih zavodih, javnih skladih in agencijah na področju kulture in medijev (Ur. l. RS, št. 107/09), saj Ljubljanski grad ne šteje med knjižnice in arhive, za katere dovoljen obseg znaša največ 25% ampak sodi v naslednjo kategorijo, kjer so tudi muzeji, galerije, v kateri dovoljen obseg znaša največ 15%.

V skladu z 21. členom pravilnika se del plače za delovno uspešnost iz naslova prodaje blaga in storitev na trgu lahko izplačuje mesečno, trimesečno ali polletno. Dinamiko izplačil določi svet zavoda na predlog direktorja. Del plače za delovno uspešnost iz naslova prodaje blaga in storitev na trgu se izplačuje akontativno in lahko znaša do 20% osnovne plače zaposlenega.

V skladu z 22. členom pravilnika se delovna uspešnost ugotavlja in ocenjuje posamično za vsakega zaposlenega, ki je redno delal vsaj polovico delovnih dni v mesecu.

* 1. Izplačila delovne uspešnosti iz naslova prodaje blaga in storitev na trgu na ravni celotnega zavoda

Ljubljanski grad je za leti 2018 in 2019 posredoval evidenco o izvedenih izplačilih delovne uspešnosti iz naslova prodaje blaga in storitev na trgu. Ljubljanski grad je iz tega naslova:

* v letu 2018 izplačal skupen znesek 128.268,65 € bruto,
* v letu 2019 pa skupen znesek 101.352,64 € bruto.

Dovoljen obseg je v letu 2018 znašal 540.788,00 € (od tega 13.500,00 € iz naslova prodaje blaga in storitev na trgu in 527.288,00 € iz naslova nejavnih prihodkov za izvajanje javne službe), v letu 2019 pa 537.788,00 € (od tega 1.087,00 € iz naslova prodaje blaga in storitev na trgu in 536.701,00 € iz naslova nejavnih prihodkov za izvajanje javne službe).

Dovoljen obseg nejavnih prihodkov za izvajanje javne službe je bil izračunan na 15% nejavnih prihodkov od poslovanja, kar je skladno z 2. členom Pravilnika o določitvi obsega sredstev za plačilo delovne uspešnosti iz naslova prodaje blaga in storitev na trgu ter določitev nejavnih prihodkov pri izvajanju javne službe, ki se štejejo v prihodke iz prodaje blaga in storitev na trgu, v javnih zavodih, javnih skladih in agencijah na področju kulture in medijev (Ur. l. RS, št. 107/09).

Ljubljanski grad v letih 2018 in 2019 ni imel sklenjenih avtorskih in podjemnih pogodb z javnimi uslužbenci, ki imajo sklenjeno redno delovno razmerje v Ljubljanskem gradu.

* 1. Povzetek ugotovitev

Iz prvotno posredovanih izkazov prihodkov in odhodkov je bilo razvidno, da je Ljubljanski grad v letu 2018 pri izvajanju javne službe izkazal presežek odhodkov nad prihodki v znesku 16.205 € ter posledično, upoštevaje 22.j člen ZSPJS, ni izpolnjeval enega od pogojev, da bi smel uporabiti sredstva iz naslova prodaje blaga in storitev na trgu za plačilo delovne uspešnosti iz tega naslova.

Svet zavoda kot organ upravljanja ni obravnaval in sprejel prilog letnega poročila, in sicer: Izkaza prihodkov in odhodkov določenih uporabnikov po vrstah dejavnosti (priloga 3/B) Pravilnika o sestavljanju letnih poročil za proračun, proračunske uporabnike in druge osebe javnega prava (Ur. l. RS, št. 115/02, s spremembami in dopolnitvami).

Direktorica Ljubljanskega gradu je naknadno ugotovila, da prvotni Izkaz prihodkov in odhodkov določenih uporabnikov po vrstah dejavnosti od 1.1. do 31.12.2018 ni bi pravilen, zato je naknadno svetu zavoda v obravnavo in sprejem posredovala popravljen Izkaz prihodkov in odhodkov določenih uporabnikov po vrstah dejavnosti od 1.1. do 31.12.2018, ki ga je svet zavoda sprejel 20.8.2020. Ta sedaj tudi pri javni službi izkazuje presežek prihodkov nad odhodki in izpolnjuje pogoje iz 22. j člena ZSPJS.

Iz podrobnejše primerjave prvotno posredovanega izkaza prihodkov in odhodkov za leto 2018 in naknadno posredovanega, ki ga je Svet zavoda sprejel 20.8.2020, je razvidno, da je razlika nastala na podskupini kontov 461 Stroški storitev. Za 24.825 € so bili znižani stroški storitev javne službe in za enak znesek zvišani stroški storitev od prodaje blaga in storitev na trgu. Ljubljanski grad navedene spremembe ni pojasnil.

Ljubljanski grad v Pravilniku o računovodstvu, št. 01-10/2011 z dne 7.12.2011, ni določil sodil za razmejevanje prihodkov in odhodkov med javno službo in tržno dejavnostjo.

Na podlagi naknadno posredovanega popravka Izkaza prihodkov in odhodkov določenih uporabnikov po vrstah dejavnosti od 1.1. do 31.12.2018, inšpektor ugotavlja, da je Ljubljanski grad v letih 2018 in 2019 izplačal delovno uspešnost iz naslova prodaje blaga in storitev znotraj dovoljenega obsega.

V zvezi z izvajanjem 22.k člena ZSPJS, ki določa, da višino sredstev, namenjeno izplačilu dela plače za delovno uspešnost iz naslova prodaje blaga in storitev na trgu, določi direktor po predhodnem dogovoru z reprezentativnimi sindikati, inšpektor ugotavlja, da v okviru Ljubljanskega gradu reprezentativni sindikat ni organiziran.

* 1. Izplačila delovne uspešnosti iz naslova prodaje blaga in storitev na trgu pri posameznih javnih uslužbencih
		1. █

Javna uslužbenka in predsednik sveta zavoda sta 4.11.2016 podpisala Pogodbo o zaposlitvi na podlagi katere je bila, od 26.10.2016 dalje za 5 letni mandat, na delovnem mestu B017845 Direktor javnega zavoda uvrščena v 50. plačni razred. Z Aneksom št. 1 k pogodbi o zaposlitvi z dne 28.2.2018 je bila od 1.1.2018 dalje uvrščena v 52. plačni razred.

Javna uslužbenka je po posameznih mesecih prejela delovno uspešnost iz naslova prodaje blaga in storitev na trgu (bruto znesek):

Leto 2018

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Jan | Feb | Mar | Apr. | Maj | Jun | Jul | Avg | Sep | Okt | Nov | Dec | Skupaj |
| 650,97 | 650,97 | 650,97 | 650,97 | 650,97 | 650,97 | 650,97 | 650,97 | 650,97 | 650,97 | 650,97 | 650,97 | 7.811,64 |

Leto 2019

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Jan | Feb | Mar | Apr. | Maj | Jun | Jul | Avg | Sep | Okt | Nov | Dec | Skupaj |
| 650,97 | 650,97 | 650,97 | 650,97 | 650,97 | 650,97 | 650,97 | 650,97 | 650,97 | 650,97 | 650,97 | 650,97 | 7.811,64 |

Skladno s 22k. členom ZSPJS je Svet zavoda potrdil predlog višine sredstev za delovno uspešnost iz naslova prodaje blaga in storitev na trgu za direktorico v letih 2018[[3]](#footnote-3) in 2019[[4]](#footnote-4), in sicer v višini 20% osnovne plače mesečno oziroma 7.811,62 EUR letno.

* + 1. █

Javni uslužbenec in predstojnica Ljubljanskega gradu sta 30.11.2015 podpisala Pogodbo o zaposlitvi na podlagi katere je bil, od 1.12.2015 dalje, na delovnem mestu G027909 Vodja programa uvrščen v 35. plačni razred. Z Aneksom št. 1 k pogodbi o zaposlitvi je s 1.4.2016 napredoval 2 plačna razreda, v 37. plačni razred. Z Aneksom št. 2 k pogodbi o zaposlitvi je bil s 1.1.2019 uvrščen v 38, s 1.11.2019 pa v 39. plačni razred.

Javni uslužbenec je po posameznih mesecih prejel delovno uspešnost iz naslova prodaje blaga in storitev na trgu (bruto znesek):

Leto 2018

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Jan | Feb | Mar | Apr. | Maj | Jun | Jul | Avg | Sep | Okt | Nov | Dec | Skupaj |
| 361,46 | 361,46 | 361,46 | 361,46 | 361,46 | 361,46 | 361,46 | 361,46 | 361,46 | 361,46 | 361,46 | 361,46 | 4.337,52 |

Leto 2019

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Jan | Feb | Mar | Apr. | Maj | Jun | Jul | Avg | Sep | Okt | Nov | Dec | Skupaj |
| 375,92 | 375,92 | 375,92 | 375,92 | 375,92 | 375,92 | 375,92 | 375,92 | 375,92 | 375,92 | 390,96 | 390,96 | 4.541,12 |

* + 1. █

Javna uslužbenka in predstojnica Ljubljanskega gradu sta 28.4.2015 podpisali Pogodbo o zaposlitvi na podlagi katere je bila, od 1.5.2015 dalje, na delovnem mestu G027911 Vodja službe (za tehnične zadeve) uvrščena v 36. plačni razred. Z Aneksom št. 1 k pogodbi o zaposlitvi je s 1.4.2017 napredovala 2 plačna razreda, v 38. plačni razred. Z Aneksom št. 2 k pogodbi o zaposlitvi je bila s 1.1.2019 uvrščena v 39., s 1.11.2019 pa v 40. plačni razred.

Javna uslužbenka je po posameznih mesecih prejela delovno uspešnost iz naslova prodaje blaga in storitev na trgu (bruto znesek):

Leto 2018

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Jan | Feb | Mar | Apr. | Maj | Jun | Jul | Avg | Sep | Okt | Nov | Dec | Skupaj |
| 375,92 | 375,92 | 375,92 | 375,92 | 375,92 | 375,92 | 375,92 | 375,92 | 375,92 | 375,92 | 375,92 | 375,92 | 4.511,04 |

Leto 2019

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Jan | Feb | Mar | Apr. | Maj | Jun | Jul | Avg | Sep | Okt | Nov | Dec | Skupaj |
| 390,96 | 390,96 | 390,96 | 390,96 | 390,96 | 390,96 | 390,96 | 390,96 | 390,96 | 390,96 | 406,60 | 406,60 | 4.722,80 |

* + 1. █

Javna uslužbenka in predstojnik Festivala Ljubljana sta 5.2.2009 podpisala Pogodbo o zaposlitvi na podlagi katere je bila, od 5.2.2009 dalje, na delovnem mestu G027911 Vodja službe (za odnose z javnostmi) uvrščena v 39. plačni razred. Dne 1.4.2011 sta javna uslužbenka in predstojnica Ljubljanskega gradu podpisali Aneks k pogodbi o zaposlitvi o premestitvi na Ljubljanski grad. Določbe o delovnem mestu in plači so ostale nespremenjene. Z Aneksom št. 2 k pogodbi o zaposlitvi je s 1.4.2015 napredovala 2 plačna razreda, v 41. plačni razred. Z Aneksom št. 3 k pogodbi o zaposlitvi je s 1.4.2018 napredovala 2 plačna razreda, v 43. plačni razred. Z Aneksom št. 4 k pogodbi o zaposlitvi je bila s 1.1.2019 uvrščena v 44., s 1.11.2019 pa v 45. plačni razred.

Javna uslužbenka je po posameznih mesecih prejela delovno uspešnost iz naslova prodaje blaga in storitev na trgu (bruto znesek):

Leto 2018

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Jan | Feb | Mar | Apr. | Maj | Jun | Jul | Avg | Sep | Okt | Nov | Dec | Skupaj |
| 422,86 | 422,86 | 422,86 | 422,86 | 422,86 | 422,86 | 422,86 | 422,86 | 422,86 | 422,86 | 422,86 | 457,36 | 5.108,82 |

Leto 2019

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Jan | Feb | Mar | Apr. | Maj | Jun | Jul | Avg | Sep | Okt | Nov | Dec | Skupaj |
| 475,66 | 475,66 | 475,66 | 475,66 | 475,66 | 475,66 | 475,66 | 475,66 | 475,66 | 475,66 | 494,68 | 494,68 | 5.745,96 |

* + 1. █

Javna uslužbenka in predstojnica Ljubljanskega gradu sta 30.3.2017 podpisali Pogodbo o zaposlitvi na podlagi katere je bila, od 1.4.2017 dalje, na delovnem mestu G027911 Vodja službe (za kadrovske in splošne zadeve) uvrščena v 38. plačni razred. Z Aneksom št. 1 k pogodbi o zaposlitvi je s 1.4.2018 napredovala 2 plačna razreda, v 40. plačni razred. Z Aneksom št. 2 k pogodbi o zaposlitvi je bila s 1.1.2019 uvrščena v 41., s 1.11.2019 pa v 42. plačni razred.

Javna uslužbenka je po posameznih mesecih prejela delovno uspešnost iz naslova prodaje blaga in storitev na trgu (bruto znesek):

Leto 2018

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Jan | Feb | Mar | Apr. | Maj | Jun | Jul | Avg | Sep | Okt | Nov | Dec | Skupaj |
| 375,92 | 375,92 | 375,92 | 375,92 | 375,92 | 375,92 | 375,92 | 375,92 | 375,92 | 375,92 | 375,92 | 406,60 | 4.541,72 |

Leto 2019

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Jan | Feb | Mar | Apr. | Maj | Jun | Jul | Avg | Sep | Okt | Nov | Dec | Skupaj |
| 422,86 | 422,86 | 422,86 | 422,86 | 422,86 | 422,86 | 422,86 | 422,86 | 422,86 | 422,86 | 439,77 | 439,77 | 5.108,14 |

* + 1. Povzetek ugotovitev

Inšpektor pri izplačilih delovne uspešnosti iz naslova prodaje blaga in storitev na trgu posameznim javnim uslužbencem ni ugotovil nepravilnosti.

**III Odrejeni ukrepi in priporočila inšpektorja**

Inšpektor ni ugotovil nepravilnosti, zato ne odreja popravljalnih ukrepov.

Direktorici Ljubljanskega gradu pa priporoča, da v bodoče svetu zavoda v obravnavo in sprejem predloži tudi izkaz prihodkov in odhodkov določenih uporabnikov po vrstah dejavnosti (javna služba, prodaja blaga in storitev na trgu).

Direktorici priporoča, da sodila o razmejevanju prihodkov in odhodkov med javno službo in tržno dejavnostjo vključi v pravilnik o računovodstvu ter, da o uporabi teh sodil pa poroča v okviru letnih poročil za posamezno leto.

**Pouk o pravnem sredstvu:** Predstojnik Ljubljanskega gradu lahko poda ugovor zoper ta zapisnik v roku osmih dni po vročitvi zapisnika. Pisni ugovor se lahko vloži neposredno pri Inšpektoratu za javni sektor, Tržaška 21, 1000 Ljubljana ali pošlje priporočeno po pošti, lahko se poda tudi ustno na zapisnik.

Na podlagi 23. člena Zakona o upravnih taksah (Ur. list RS, št. 106/10 – ZUT-UPB5) za ugovor zoper ta zapisnik ni potrebno plačati upravne takse.

mag. Milan Pirman

 inšpektor višji svetnik

Vročiti:

* █, direktorica, Javni zavod Ljubljanski grad, Grajska planota 1, 1000 Ljubljana, osebno po ZUP-u,
* Ministrstvo za javno upravo, minister, gp.mju@gov.si, po e-pošti,
* Mestna občina Ljubljana, glavna.pisarna@ljubljana.si, po e-pošti.
1. Obrazec je priloga Uredbe o delovni uspešnosti iz naslova prodaje blaga in storitev na trgu (Ur. list RS, št. 97/09, 41/12). [↑](#footnote-ref-1)
2. Obrazec je skladen s Prilogo 1 Pravilnika o določitvi obsega sredstev za plačilo delovne uspešnosti iz naslova prodaje blaga in storitev na trgu ter določitev nejavnih prihodkov pri izvajanju javne službe, ki se štejejo v prihodke iz prodaje blaga in storitev na trgu, v javnih zavodih, javnih skladih in agencijah na področju kulture ter medijev (Ur. l. RS, št. 107/09). [↑](#footnote-ref-2)
3. Sklep seje Sveta zavoda z dne 27.2.2018. [↑](#footnote-ref-3)
4. Sklep seje Sveta zavoda z dne 22.2.2019. [↑](#footnote-ref-4)